Nr. L 332/16 De Europæiske Fællesskabers Tidende 22. 12. 94 KOMMISSIONENS FORORDNING (EF) Nr. 3143/94 af 21. december 1994 om ændring af forordning (EF) nr. 548/94 om gennemførelsesbestemmelser til Rådets forordning (EF) nr. 287/94 om særforanstaltninger for indførsel af olivenolie med oprindelse i Tunesien KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 287/94 af 7. februar 1994 om særforanstaltninger for indførsel af olivenolie med oprindelse i Tunesien ()), særlig artikel 3, og ud fra følgende betragtninger : I Kommissionens forordning (EF) nr. 548/94 ?) fastsættes tempoet for indførsel af olivenolie med oprindelse i Tunesien, som der kan udstedes importlicenser for ; den nuværende situation på Fællesskabets olivenoliemarked gør det muligt at fremrykke den dato, hvor importen må begynde, og ændre de månedlige mængder uden risiko for markedsforstyrrelser ; [ de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Fedtstoffer — UDSTEDT FØLGENDE FORORDNING : Artikel 1 I forordning (EF) nr. 548/94 foretages følgende ændrin- ger : ; 1) I artikel 1 ændres datoen »den 1. marts« til »den 1. januar«. 2) Artikel 2, stk. 1, første afsnit, affattes således : »1. På de i artikel 2 i forordning (EF) nr. 287/94 fastsatte betingelser kan der udstedes licenser for indtil 7 000 tons pr. måned for månederne januar og februar og indtil 10 000 tons pr. måned for månederne marts til oktober. Hvis den tilladte mængde for en måned ikke udnyttes fuldt ud i den pågældende måned, lægges restmængden til mængden for den følgende måned, uden at den dog kan fremføres yderligere.« Artikel 2 Denne forordning træder i kraft på tredjedagen efter = offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 21. december 1994. () EFT nr. L 39 af 10. 2. 1994, s. 1. () EFT nr. L 69 af 12. 3. 1994, s. 3. På Kommissionens vegne René STEICHEN Medlem af Kommissionen